 Isaga oo hadalkiisa sii wata waxa uu intaa raaciyey, Cirro inuu siyaasadda ka mid noqdo oo uu kursiga Guddoomiyaha ku fadhiisto KULMIYE ayaa gacanta ugu weyn ku lahaa oo 28-kii xildhibaan baa is garab taagay oo Siilaanyo iyo raggii xisbiga xukumayey baa is garabtaagay, markii ay Boolisku doonayeen inay xoog ku soo saaraan ee ninkii wasiiru-daakhiliga ahaa ee maanta garab socdaa doonayey inuu Cirro karbaasho oo uu dhengad la dhaco aniga iyo Siilaanyo ayaa iskaga gudubnay, markhaatina way leedahay inuu kii maalintaa ulaynayey ee qabta lahaa uu garab socdo oo uu ammaano, Cirro-na uu taas ku raaxaysto madaxnimo maaha, taariikhdana siddeeda ayaa loo raacaa, qofkuna haddii uu taariikhda been ka sheego hoggaamiye ma noqon karo, wax aanad lahayn inaad ku faantaana waa nacasnimo iyo kalsooni-darro, xisbiga KULMIYE iyo madaxdiisuna ma geyaan inay been sheegaan ama xaqa ka gabbadaan, intaas midna ma geyno. 